News | Waterberg Sakekamer / Chamber of Commerce serving the Modimolle / Nylstroom Community
Terugvoer: 26/06/2018 19:41
Die Sakekamer neem met blydskap kennis dat die munisipaliteit se Artikel 152 vandag suksesvol in die Hoe Hof in Polokwane was. Ons regsspan wag steeds om ESKOM se reaksie te kry op die Sakekamer se aansoek om ESKOM se beurtkrag skedule te stuit. ESKOM sal nou ook moet verduidelik waarom hulle uit eie keuse nie die munisipaliteit se aansoek teen gestaan het nie. Die munisipaliteit se suksevolle aansoek gee ook wesenlike substansie aan die Sakekamer se aansoek vir verpligte ingryping deur die regering wat op 10 Julie voor die Hof is. Volgens ons regsspan raak dit nou baie moeilik vir die regering om ook hierdie aansoek te opponeer. Dit is jammer dat munisipaliteite en gemeenskapsorganisasies hulle na die howe vir redding moet wend, maar dit gee ook 'n pluimpie vir die gemeenskap dat agteruitgang nie gelate aanvaar sal word nie.
Wiets Botes, Voorsitter
NOTICE OF MOTION URGENT ESKOM
AFFIDAVIT – W L BOTES URGENT
ANNEXURE FA 1 (2)
ANNEXURES FA2 – FA22
SUPPORTNING AFFIDAVIT – G BREYTENBACH
SUPPORTING AFFIDAVIT – H CILLIERS
Waterberg Sakekamer is Sakekamer van die jaar…uit 100 Sakekamers
Die Waterberg Sakekamer van Modimolle is tydens die Afrikaanse Handels Instituut (AHI) se kongres in Durban op 10 Oktober 2014 as Sakekamer van die jaar in die medium kategorie aangewys.
Hierdie kongres is deur verteenwoordigers van die grootste maatskappye in Suid-Afrika en van Sakekamers dwars oor die land bygewoon. Menere Fernando Gonsalves (Voorsitter), Gerhardt Breytenbach (Bestuurslid) en Me Sonette Ebersohn (Skakelbeampte) het die Waterberg Sakekamer by die kongres verteenwoordig.
Van die prominente gassprekers by die kongres was meneer Senzo Mchunu, Premier van Kwazulu Natal, Minister Pravin Gordhan, Minister van Samewerkende Regering en Tradisionele Aangeleenthede, Minister Lindiwe Zulu, Minister van Kleinsake Ontwikkeling en meneer Theo Voster, bekende finansiële kundige in Suid-Afrika.
Dit was 'n voorreg om die kongres by te woon en was dit 'n openbaring om die positiewe gees tussen verskillende sake-rolspelers in Suid-Afrika eerstehands te kon ervaar. Tydens die kongres was daar veral twee onderwerpe wat duidelik uitgetroon het, naamlik:
1. Dat daar steeds ongelooflike sake geleenthede in Suid-Afrika is ten spyte van verskeie uitdagings wat ons ekonomie in die gestig staar. In die verband was die kernboodskap dat daar met elke verandering 'n nuwe geleentheid geskep word en dat dit positiewe mense verg om daardie geleenthede raak te sien en te ontgin; en
2. Die behoefte van nouer samewerking tussen rolspelers in die private besigheidsektor en die owerheid, wat plaaslike owerhede op grondvlak insluit en was die algehele gevoel by die kongres dat die AHI, die Sakekamers wat aan die AHI geaffilieer is saam met ander konkurente besigheidsorganisasies soos BUSA op 'n georganiseerde wyse 'n wesenlike rol vir die doel kan speel.
Die hoogtepunt van die kongres was natuurlik tydens die gala dinee wat na die formele verrigtinge plaasgevind het en waartydens die Waterberg Sakekamer as die wenner vir medium Sakekamers aangewys was. Die ander finalis in hierdie kategorie was die Lyndenburg Sakekamer en die George Sakekamer was as die wenner vir groot Sakekamers aangewys. Hierdie kompetisies vereis verskeie kreteria waaraan Sakekamers se funksies en rolle deur 'n paneel van die AHI beoordeel word en word 'n wenner volgens die toekenning van 'n puntestelsel aangewys.
Meneer Gonsalves huldig die mening dat hierdie toekenning 'n besonderse prestasie vir die Wateberg Sakekamer is en bedank hy ook alle instansies in die gemeenskap van Modimolle wat die Sakekamer met sy inisitiewe ondersteun. Sonder die ondersteuning van die gemeenskap en ons plaaslike owerheidsinstansies sou hierdie toekenning nie die Waterberg Sakekamer beskore gewees het nie.
Die bestuur van die Waterberg Sakekamer beplan dan ook om 'n volledige voorlegging van die Sakekamer se werksaamhede die afgelope jaar waarop die Sakekamer vir hierdie toekenning behoordeel was tydens hulle ledevergadering op 13 November 2014 te vertoon en word alle belangstellendes genooi om hierdie vergadering by te woon. Vir enige verdere navrae kan Me Sonette Ebersohn by die Sakekamer se kantoor ook gekontak word by 014–7174660 of info@waterbergsake.co.za.
Namens KANSA Waterberg wens ons die bestuur van die Waterberg-sakekamer hartlik geluk vir jul uitsonderlike prestasie soos genoem in "Die Pos koerant
" van 17 Oktober 2014.
Ansie van Heerden
Community Mobiliser/Branch Manager
Tel: +27 14 717 3950
Cell: +27 76 409 4444
Fax: +27 86 512 8600
Follow CANSA on Facebook | Twitter | Pinterest
Cancer Association of South Africa (CANSA) – Waterberg Regional Office
Address: 38 Friedberg Street, Modimolle, 0510
Postal: Postal Address: PO Box 2584, Modimolle, 0510
Beste Fernando en span.
Namens die Potch-Tlokwe Sakekamer wil ons julle weereens geluk wens met die toekening as Sakekamer van die jaar tydens die AHI kongres.
Ek wou nog n handdruk kom gee maar die tyd het gevlieg.
Ons wens julle alle sterkte toe vir die jaar wat voorle en mag ander sakekamers ook julle voorbeeld volg.
Namens die bestuur van Potch-Tlokwe sakekamer.
Aan die Voorsitter en Bestuur van die Waterberg Sakekamer!
Die Mieliehoofstad Sakekamer wil graag van hierdie geleentheid gebruik maak
om u van harte geluk te wens met die ontvangs van die AHI
Vise-Presidentsbeker vir 2014!
Ons wens u 'n wonderlike nuwe werksjaar toe en mag u baie 'myle' vir u
Sakekamer verdien met hierdie pragtige beker wat in u kantoor staan, maar
dat alle besoekers ook sal weet dat die beker staan vir harde werk deur die
Sakekamer om 'n volhoubare verskil te maak in die gemeenskap waar die beker
homself jaarliks bevind!
Baie sterkte vir 2015 en mag u baie seën op u werksaamhede ontvang!
nms die Voorsitter: Arnold Steyn en Bestuur
Tel nr: 056 515 1905
Sel nr: 072 652 1261
Mieliehoofstad Sakekamer - Prokon Gebou, Van Riebeeckstraat 13 -Posbus 358,
Tel/faks: 056 515 1905 - E-pos:  <mailto:sakekamer@bhv.co.za>
sakekamer@bhv.co.za - sel no: 072 652 1261
Erkenning aan 2 persone vir hul bydraes in die gemeenskap
i) Mnr Willie Steenberg-
Mnr Steenberg dien al vir die afgelope 4 jaar as 'n vrywilliger op Wyk 4 van Modimolle se stemwyke se Munisipale Wykskommittee. Hy is aktief betrokke met die identifisering van projekte wat binne Wyk 4 en Wyk 8, wat basies die hele sakekern van Modimolle omvat, jaarliks aangepak behoort te word. Mnr Steenberg doen baie moeite om geskatte begrotings vir sodanige projekte voor te berei ten einde sodanige begrotings in die "beplannings-begroting" (IDP) van die Munispaliteit se totale begroting op te neem. In die 2013/2014 begroting was meneer Steenberg se pogings van kardinale belang ten einde fondse te bekom vir die opgradering van publieke parke binne die sentrale dorpsgebied, wat die omheing deur palliasades ingesluit het en het hy self deurentyd 'n toesighoudende en adviseerende rol gespeel ten einde uitvoering aan hierdie projekte gee, wat ook suksesvol afgehandel is.
ii) Mnr Wiets Botes-
Mnr Wiets Botes is al die afgelope 15 jaar 'n lid van die Waterberg Sakekamer. Hy dien al 10 jaar op die Sakekamer se bestuur en het ook voorsitter van die Sakekamer in 2012 en 2013 gedien.
Mnr Botes is ook sedert Desember 1999 aktief in die plaaslike party-politiek betrokke en het homself in 2003 by die regerende party aangesluit. Hoewel Mnr Botes aanvanklik baie kritiek vir sy politieke bewegings uit verskeie oorde in die gemeenskap moes verduur, is daar vandag groot waardering vir sy bydrae tot die gemeenskap as Raadslid van die Plaaslike Munisipaliteit. Die rede hiervoor is dat meneer Botes daarin kon slaag om as lid van die gemeenskap, die Sakekamer en lid van die regerende party, verskeie brûe kon bou om die belange van sy gemeenskap en die Sakekamer in baie opsigte kon beskerm en te voorkom dat slegs die belange van die tradisionele lede en gemeenskap van die regerende party bo ander groepe gedien word.
Dit is dan ook een van die primêre redes waarom daar, vergeleke met ander sake-gemeenskappe in ons omliggende dorpe, 'n redelik gesonde verhouding tussen die Sakesektor in Modiolle en die plaaslike- en distriks munispaliteite bestaan, in so 'n mate dat die Waterberg Sakekamer in bykans telkens inisiatief van die plaaslike owerhede van die eerste instansies is wat betrek word en word daar 'n hoë premie deur hierdie instansies op die bydraes van die Sakekamer geplaas.
Op die foto van Links na regs:
Mnr. Fernando Goncalves (Voorsitter), Mnr. Wiets Botes, Mnr. Willie Steenberg, Mnr. Jan Koelewyn (Ondervoorsitter)